[image: Lion]РЕПУБЛИКА БЪЛГАРИЯ
Министерство на околната среда и водите
Басейнова дирекция „Дунавски район“
.


С Ъ О Б Щ Е Н И Е
съгласно чл. 62а, ал. 1 от Закона за водите
На основание чл. 62а, ал. 1, във връзка с чл. 46, ал. 1, т. 1, буква „г“ и буква „б“ и чл. 52, ал. 1, т. 4 на Закона за водите (ЗВ) и постъпило в Басейнова Дирекция „Дунавски район” гр. Плевен заявление вх. № РР-04-65/20.07.2026 г. за откриване на процедура за издаване на разрешително за ползване на воден обект – река Чешковица, в с. Врачеш, общ. Ботевград, обл. Софийска.
1. Цел на заявеното използване на водите: Изграждане на нови, реконструкция или модернизация на съществуващи системи и съоръжения за „защита от вредното въздействие на водите“ – укрепване на речното корито на р. Чешковица (р. Габровница), възстановяване на заустването на р. Осеница в р. Чешковица и направа на стоманобетонов кожух на питеен водопровод Ø500 и за „линейна инфраструктура, пресичаща водни обекти - аквадукти, мостове, преносни мрежи и проводи“ – изграждане на 18 бр. хидравлични прага и допълнителни отвори в мост № 1 и мост № 2, възстановяване на хидравличен праг за възстановяване на канал Ø300 и укрепване на устои и стълбове на съществуващи мостове, в с. Врачеш, общ. Ботевград, обл. Софийска.
2. Водно тяло, в което се предвижда използване на водите: повърхностно водно тяло с код BG1IS200R1522, име без име ISRWB1522, категория река от поречие Искър.
Воден обект река Чешковица (р. Габровница), в която съгласно представения „Хидроложки доклад“, в мястото на ползване протича:
· максимално водно количество с обезпеченост 0,1% – Q 0,1% = 132,433 м3/сек.
· максимално водно количество с обезпеченост 1% – Q 1% = 70,908 м3/сек.
· максимално водно количество с обезпеченост 5% – Q 5% = 40,990 м3/сек.
2а. Фактически основания, при които се издава разрешителното
Заявление с вх. № РР-04-65/20.07.2026 г. за откриване на процедура за издаване на разрешително за ползване на повърхностен воден обект, придружено с изискващите се по чл. 60, ал. 1, ал. 2 и ал. 4 от ЗВ данни и документи.
Към заявлението са приложени: документ за платена такса; извадки от регулационния план – 4 бр.; удостоверение от 20.12.2024 г. на община Ботевград; становище от 31.10.2023 г. на областния управител на Софийска област; становище изх. № 13222-9945/18.11.2024 на РИОСВ – София; „Техническа експертиза“; „Хидроложки доклад“ и технически проект, части: „Геодезия“; „Хидротехническа“ с хидравлично оразмеряване; „Конструктивна“ за укрепване на коритото, със статически изчисления; „Техническа оценка“; „Конструктивна“ за мост № 1 и мост № 2, със статически изчисления; „Временна организация на движението“ – 2 бр; „Пожарна безопасност; „ПБЗ“ и „ПУСО“.
Извършена е проверка по чл. 61, ал. 2 от ЗВ, при която е установено, че заявлението и приложената към него документация не отговарят на изискванията на ЗВ и Наредбата за ползване на повърхностните води (НППВ).
Писмо рег. № РР-04-65-1/27.07.2026 г. до заявителя, с които е уведомен за необходимостта от отстраняване на несъответствията в заявлението и приложената към него документация, установени при извършената проверка на заявлението по чл. 61 от ЗВ.
Заявления вх. № РР-04-65-2/23.09.2026 г. и вх. № РР-04-65-3/24.09.2026 г. от заявителя, с които на хартиен и електронен носител е представено ново заявление, с приложени към него хидравлично оразмеряване, трасировъчен план – координатен регистър и 3 бр. чертежи от част „Хидротехническа“ на техническия проект.
Извършена е проверка по чл. 61, ал. 2 от ЗВ, при която е установено, че заявлението и приложената към него документация отговарят на изискванията на ЗВ и НППВ.
На основание чл. 60, ал. 13, т. 4 от ЗВ от БДДР е изискана служебно информация от ТД – НАП, за наличие или липса на задължения на юридическото лице – заявител. От Национална агенция за приходите е предоставена информация по чл. 87, ал. 11 от ДОПК, с която уведомяват БДДР, че юридическото лице – заявител няма задължения.
[bookmark: _GoBack]Извършена проверка относно наличие/липса на задължения на юридическото лице – заявител към ПУДООС с влязъл в сила АУПДВ, във връзка с чл. 68, т. 10, буква „б“ от ЗВ, при която е установено, че заявителят няма задължения.
Във връзка с реализирането на инвестиционно предложение (ИП) „Аварийно-възстановителни работи по почистване, укрепване и възстановяване на река Чешковица в регулационните граници на с. Врачеш, община Ботевград, Софийска област“, от компетентния орган – РИОСВ – София е издадено становище с изх. № 13222-9945/18.11.2024 г. на Директора на РИОСВ – гр. София.
Съгласно горецитираното становище, ИП не попада в обхвата на Приложение № 1 и 2 на Закона за опазване околната среда, поради което ИП не подлежи на регламентираните в глава шеста от Закона процедури по оценка на въздействието върху околната среда.
Направена е преценка, съгласно чл. 62, ал. 1 от Закона за водите, която е положителна.
Съгласно действащия към момента ПУРБ 2022-2027 г. в Дунавски район за басейново управление, приет с решение № 917/31.12.2024 г. на Министерски съвет, мястото на ползване на повърхностен воден обект попада в обхвата на естествено повърхностно водно тяло, категория река от поречие Искър, с код BG1IS200R1522, със следните характеристики: име на водното тяло без име ISRWB1522; код на типа R4; географско описание на водното тяло – РВ „Чешковица“; РВ „Осеница“; Врачеш.
Съгласно ПУРБ 2022-2027 г., повърхностно водно тяло с код BG1IS200R1522 е в добро екологично и химично състояние. Поставените цели за водно тяло към 2027 г. са: „Предотвратяване на влошаването и запазване на добро екологично и химично състояние.“.
Заявеното искане за ползване на повърхностен воден обект – река Чешковица, в с. Врачеш, общ. Ботевград, обл. Софийска, не попада в ограничителни и/или забранителни мерки, заложени в ПУРБ 2022-2027 г., т.е. заявеното искане е допустимо спрямо ПУРБ 2022-2027 г. в Дунавски район за басейново управление.
Мястото на заявеното ползване на повърхностен воден обект съгласно действащия към момента План за управление на риска от наводнение (ПУРН) 2022-2027 г. в Дунавски район за басейново управление, приет с решение № 941/28.12.2023 г. на Министерски съвет, не попада в РЗПРН.
Заявеното искане за ползване на повърхностен воден обект – река Чешковица, не е в противоречие с мерките в Програмата от мерки за намаляване на риска от наводнения, заложени в ПУРН 2022-2027 г., т.е. заявеното искане е допустимо спрямо ПУРН 2022-2027 г. в Дунавски район за басейново управление.
3. Системи или съоръжения, чрез които ще се реализира използването:
Предвижда се укрепване на речното корито на р. Чешковица (р. Габровница) чрез изграждане на стоманобетонова и земна корекция, възстановяване на заустването на р. Осеница в р. Чешковица и направа на стоманобетонов кожух на питеен водопровод Ø500, вкл. подмяна на тръба, изграждане на 18 бр. хидравлични прага и допълнителни отвори в мост № 1 и мост № 2, възстановяване на хидравличен праг за възстановяване на канал Ø300 и укрепване на устои и стълбове на съществуващи мостове, в с. Врачеш, общ. Ботевград, обл. Софийска.
3.1. Стоманобетонова корекция, от км 0+000,00 до пасарелка № 2 на км 1+755,74
Стоманобетоновата корекцията с обща дължина 1+755,74, с трапецовиден напречен профил, изградена от монолитни стоманобетонови гравитационни подпорни стени по левия и десния бряг на реката и естествено речно дъно с варираща ширина – от 10,00 м до 14,00 м. Подпорните стени са с различни височина – 2,00 м и 2,50 м, с наклон 5:1, с различни коти на фундиране и фуга от 5 см между всеки участък . Под основите на подпорната стена се изпълнява 40 см уплътнен трошено-каменен насип (фракция 15-63). Предвижда се запълване зад подпорните стени с несортирана баластра и монтаж на барбакани Ф110, разположени шахматно по височината на подпорните стени.
3.2. Земна корекция, от пасарелка № 2 на км 1+755,74 до км 1+851,15
Земната корекцията представлява оформяне на коритото на реката с трапецовиден земен напречен профил, с ширина на дъното от 11,00 м и откоси 1:1,5. Съществуващия земен брод в този участък на км1+779,03 се запазва.
3.3. Възстановяване на заустването на р. Осеница в р. Чешковица и направа на стоманобетонов кожух на питеен водопровод Ø500, вкл. подмяна на тръба, което ще се осъществи чрез изпълнение на бетонови работи по отделни бетонови обрушвания по двата бряга.
3.4. Хидравлични прагове – 18 бр.
Хидравличните прагове са бетонови, с различна височина (от 0,40 м – 1 бр., 0,50 м – 3 бр., 0,60 м – 2 бр., 0,70 м – 6 бр., 0,80 м – 3 бр., 0,90 м – 2 бр. и 1,00 м – 1 бр.), в зависимост от теренните условия. Предвижда се височината на хидравличните прагове да се преодолява с наклон 1:4, така че същите да изпълняват и функциите на рибни проходи по цялата ширина на дъното на реката. Преди и след всеки праг се предвижда заскаляване с едроломен камък – в участъци с дължина от 4,00 м
3.5. Допълнителни отвори в мост № 1 и мост № 2, изпълнени двустранно с размери В/Н = 3,00/2,50 м от готови стоманобетонови елементи.
3.6. Възстановяване на хидравличен праг за възстановяване на канал Ø300, което ще се осъществи чрез възстановяване на бетоновия кожух и заскаляване след праг № 4 с едроломен камък – в участък с дължина от 4,00 м.
3.7. Укрепване на устои и стълбове на съществуващи мостове – 7 бр., което ще се осъществи чрез инжектиране на бетон във формираните пукнатини и отвори.
3.8. Временни съоръжения за отбиването на строителните води.
3.9. Временни рампи за достъп до коритото.
Забележка:
· Всички подробни размери и детайли са съгласно представения технически проект.
· Местоположението на временните рампи и отбиването на строителните води – тръби, диаметри и местоположение се определят по време на строителството от изпълнителя, съответно в зависимост от действителните теренни условия и от моментните водни количества в реката по време на СМР.
4. Място на ползване, местност, административно-териториална и териториална единица, код по ЕКАТТЕ: Река Чешковица, в с. Врачеш ЕКАТТЕ 12283, общ. Ботевград, обл. Софийска, с географски координати (система БГС2005) на мястото на ползване както следва:
· Участък с подпорни стени:
Начало: Х (м) 4752706,66   Y (м) 357107,39
Край: Х (м) 4752347,96   Y (м) 355642,28
· Участък със земен профил:
Начало: Х (м) 4752347,96   Y (м) 355642,28
Край: Х (м) 4752416,93   Y (м) 355583,71
· Заустване на р. Осеница в р. Чешковица и направа на стоманобетонов кожух на питеен водопровод Ø500 – Х (м) 4752309,87   Y (м) 356732,96
· Хидравличен праг № 1 – Х (м) 4752500,61   Y (м) 356948,59
· Хидравличен праг № 2 – Х (м) 4752432,44   Y (м) 356864,36
· Хидравличен праг № 3 – Х (м) 4752367,40   Y (м) 356756,30
· Хидравличен праг № 4 – Х (м) 4752352,16   Y (м) 356738,86 при канал Ø300
· Хидравличен праг № 5 – Х (м) 4752295,75   Y (м) 356713,53
· Хидравличен праг № 6 – Х (м) 4752271,41   Y (м) 356695,97
· Хидравличен праг № 7 – Х (м) 4752190,88   Y (м) 356632,18
· Хидравличен праг № 8 – Х (м) 4752163,16   Y (м) 356516,08
· Хидравличен праг № 9 – Х (м) 4752161,35   Y (м) 356501,18
· Хидравличен праг № 10 – Х (м) 4752158,03   Y (м) 356438,75
· Хидравличен праг № 11 – Х (м) 4752160,56   Y (м) 356280,98
· Хидравличен праг № 12 – Х (м) 4752205,84   Y (м) 356107,37
· Хидравличен праг № 13 – Х (м) 4752219,46   Y (м) 356042,41
· Хидравличен праг № 14 – Х (м) 4752258,83   Y (м) 355889,12
· Хидравличен праг № 15 – Х (м) 4752272,79   Y (м) 355836,28
· Хидравличен праг № 16 – Х (м) 4752269,10   Y (м) 355791,06
· Хидравличен праг № 17 – Х (м) 4752311,37   Y (м) 355715,96
· Хидравличен праг № 18 – Х (м) 4752421,38   Y (м) 355585,41
·  Мост № 1 – Х (м) 4752494,97   Y (м) 356941,51
· Мост № 2 – Х (м) 4752427,37   Y (м) 356857,46
· Мост № 3 – Х (м) 4752344,43   Y (м) 356733,11
· Мост № 4 – Х (м) 4752253,26   Y (м) 356686,14
· Мост № 5 – Х (м) 4752165,24   Y (м) 356220,74
· Мост № 6 – Х (м) 4752235,38   Y (м) 355971,11
· Мост № 7 – Х (м) 4752270,70   Y (м) 355784,68
5. Проектни параметри на използването:
Площ на използване: 28 388.00 м²
6. Условия, при които би могло да се предостави правото за използване на водите:
	1. Разрешен режим на ползване:
	1.1.Целогодишно (извън периода на размножаване на рибната фауна (април - юни включително).

	2. Задължение за заплащане на такси и индивидуални показатели за определяне на таксата:
	2.1. Не се предвижда заплащане на такси, съгласно чл. 194 от Закона за водите.

	3. Задължения за провеждане на собствен мониторинг:
	3.1. Преди започване на строителните дейности да се изгради трайна опорна и работна геодезическа мрежа в разрешените за ползване участъци.

	
	3.2. Схема на мрежата с основен репер и подробни точки да се представи в БДДР гр. Плевен.

	4. Уведомяване на контролиращия орган:
	4.1. Да се уведоми Басейнова дирекция „Дунавски район” (БДДР) незабавно – по време на преминаване на големи водни количества, при високи вълни, при възникване на аварийни условия или при предизвикано замърсяване.

	
	4.2. Да се уведоми Басейнова дирекция „Дунавски район” (БДДР) при приключване на строителните дейности преди крайния срок на действие на разрешителното.

	5. Опазване на водите и околната среда:
	5.1. Да не се допуска замърсяване на водите във водните обекти и околните терени с петролни продукти. Зарежданията с горива и подмяната на смазочни материали да става на специална площадка извън водните обекти.

	
	5.2. Да се спазват предвидените коти на полагане на съоръженията, без образуване на ями във водните обекти.

	
	5.3. Да не се извършват дейности, с които може да се намали проводимостта на водния обект, или да се увеличи изравящата му способност извън разрешения за ползване участък, чрез промяна на наклона на дъното по дължина и по ширина на водния обект.

	
	5.4. Да не се извършва нарушаване на състоянието на речното легло на водния обект, извън разрешения за ползване участък.

	
	5.5. Да не се извършва изхвърляне на отпадъци, предмети и други материали във и извън разрешения за ползване участък.

	
	5.6. Да не се извършва изземване на наносни отложения (по смисъла на §1, ал. 1, т. 89 от допълнителните разпоредби на ЗВ) от коритата на водните обекти.

	
	5.7. При извършване на строителните дейности, да не се допуска попадане в речните легла на строителни отпадъци и други материали и части от съоръженията.

	6. Предоставяне на информация за изпълнени дейности:
	6.1. Ежегодно в срок до 31 март да предоставя на директора на Басейнова дирекция „Дунавски район” доклад за изпълнението на условията в разрешителното през предходната година.

	7. Изпълнение на разрешените дейности:
	7.1. Представянето на разрешително е необходимо условие за одобряване на проекта и издаване на разрешение за строеж по реда на Закона за устройство на територията (ЗУТ).

	
	7.2. От страна на инвеститора да се упражнява строг контрол за стриктно изпълнение на работния проект.

	8. Специфични условия на разрешената дейност:
	8.1. Строителството да се изпълни съгласно одобрен Работен проект за организация и изпълнение на строителството /РПОИС/, включващ план за безопастност и здраве, без нарушаване на възможността за свободно протичане на водите.

	
	8.2. При строителството да не се допуска намаляване на напречния профил на водния обект извън разрешения за ползване участък. Своевременно да се отстраняват строителните материали и земните маси от коритото на водния обект, като се депонират извън границите на водния обект.

	
	8.3. Механизацията, чрез която се извършва ползването на водния обект, ежедневно, след приключване на работния ден, да се извежда извън водния обект.

	
	8.4. По време на строителството да се предвидят необходимите брегоукрепителни и защитни съоръжения за строителните работници и техника.

	
	8.5. Да се разработи авариен план за действие при възникване на непредвидими и/или извънредни обстоятелства причинени от природни бедствия или аварийни ситуации по време на ползването на водните обекти.

	
	8.6. При възникване на необходимост от изграждане на допълнителни:
· заскалявки по дъното на водния обект;
· прагове напречно на коритото на водния обект;
· временни бродове за преминаване през водния обект на строителната техника по време на строителството;
· други съоръжения с оглед извършване на строителните дейности,
незабавно писмено да се уведоми БДДР гр. Плевен, с информация (записки, чертежи, географски координати и надморски височини) за съответното съоръжение и се инициира процедура за изменение на настоящото разрешително, като строителството на съоръжението започне след приключване на административното производство по изменение на разрешителното и вписване на съоръжението в него.

	
	8.7. Да се извърши възстановяване и рекултивиране на засегнатите терени в рамките на ползвания участък.

	
	8.8. По време на строителството да не се засягат съществуващи инженерни мрежи и съоръжения без съответното съгласие на собствениците/операторите. При констатиране на наличие на инженерни мрежи и съоръжения в обхвата разрешеното място за ползване, да се уведомят съответните собственици/оператори и да се осигури тяхното съгласие за извършване на предвидените в проекта дейности.

	
	8.9. Да не се засягат по време на строителството съществуващи съоръжения в, около и над водния обект – диги, бентове, устои на мостове, канали и др.

	
	8.10. По време на строителството да не се допуска нарушаване на обществени интереси и придобити права, упражнявани по отношение на водните обекти, водостопанските системи и съоръжения.

	
	8.11. По време на строителството да не се нарушават обществени интереси и придобити права, упражнявани по Закона за водите.

	
	8.12. Изкопаните земни маси и строителни отпадъци да се депонират извън района на обектите на място, определено от община Ботевград.

	9. Предоставяне на информация от собствения мониторинг:
	9.1. След приключване изграждането на съоръженията, да се изготвят екзекутиви – ситуация, напречни и надлъжни профили, които да се представят в БДДР заедно със схема с подробни точки и географски координати.

	10. Условия за осигуряване на достъп за осъществяване на контрол на разрешителното: 

	10.1. Титулярът на разрешителното е длъжен да допуска по всяко време контролиращия орган до местата на ползване с оглед извършването на контрол на изпълнението на условията на разрешителното.

	
	10.2. Титулярът на разрешителното е длъжен да представя на контролиращия орган необходимите документи, данни, сведения, справки и обяснения, свързани с разрешеното ползване и предмета на проверката.

	11. Условия за продължаване срока на действие на разрешителното:
	11.1. Продължаване срока на действие на разрешителното се извършва по реда на чл. 78 от Закона за водите, като молбата за продължаване срока на действие на разрешителното се подава пред органа, който го е издал, преди изтичането му.

	
	11.2. Изменението на разрешителното се извършва по реда на чл. 72÷чл. 77 от Закона за водите.

	
	11.3. Прекратяване на действието на разрешителното се извършва по реда и при условията на чл. 79 от Закона за водите.

	12. Условия за отнемане на разрешителното:
	12.1. Отнемане на разрешителното може да се постанови, включително и за:
· Осъществяване на водовземане и/или ползване извън целите, посочени в разрешителното.
· Нарушаване условията на рарешителното.
· Неупражняване на права, предоставени с разрешителното, в определения в него срок.
· Неупражняване на права в определените в разрешителното параметри на използването.

	
	12.2. Отнемането може да се отнася до част от ползването, в който случай Директора на басейнова дирекция „Дунавски район” гр. Плевен определя тази част.

	
	12.3. Отнемането на разрешителното при констатирани нарушения на целите, параметрите и на което и да е от условията за отнемане, при които е разрешено ползването на водния обект, не освобождава титуляра на разрешителното от административно наказателна отговорност по чл. 200 от Закона за водите.


7. Място за представяне на писмени възражения или предложения от заинтересованите лица: До Басейнова дирекция „Дунавски район” по електронен път по реда на Закона за електронното управление, чрез лицензиран пощенски оператор или по друг начин, оповестен на интернет страницата на БДДР, съгласно чл. 18а, ал. 1 от Административнопроцесуалния кодекс.
Съгласно чл. 64, ал. 1, т. 2 и т. 3 от Закона за водите, заинтересованите лица могат да възразят срещу издаването на разрешителното или да предложат условия, при които същото да бъде издадено, с оглед гарантиране на лични или обществени интереси, в 14 дневен срок от обявяване на съобщението.

